

**Σέρρες, 31/10/2022**

**Αριθ. πρωτ. 37147**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ**

**ΣΤΟ ΕΡΓΟ «ΣΥΜΒΟΥΛΕΥΤΙΚΗΣ – ΚΑΤΑΡΤΙΣΗΣ – ΠΙΣΤΟΠΟΙΗΣΗΣ»**

**ΣΤΟ ΠΛΑΙΣΙΟ ΤΗΣ ΠΡΑΞΗΣ**

**«Ανάπτυξη δεξιοτήτων (στοχευμένες δράσεις κατάρτισης, πιστοποίησης και συμβουλευτικής) ανέργων επιστημόνων στην περιοχή παρέμβασης της ΣΒΑΑ Σερρών»**

**που χρηματοδοτείται από το**

**Επιχειρησιακό Πρόγραμμα Περιφέρειας Κεντρικής Μακεδονίας**

**(ΟΠΣ 5069080)**

Περιεχόμενα

[1. Σύνοψη Πρόσκλησης 3](#_Toc117082993)

[2. Συνοπτική Περιγραφή Δράσης 4](#_Toc117082994)

[3. Αξία Εκπαιδευτικού Επιδόματος 8](#_Toc117082995)

[4. Δικαίωμα Συμμετοχής 9](#_Toc117082996)

[5. Διαδικασία Υποβολής Αίτησης Συμμετοχής 9](#_Toc117082997)

[6. Κριτήρια Επιλογής ωφελουμένων 10](#_Toc117082998)

[7. Διαδικασία Επιλογής ωφελουμένων 11](#_Toc117082999)

[8. Προστασία Προσωπικών Δεδομένων 11](#_Toc117083000)

[9. Πληροφορίες για την Πρόσκληση – Επικοινωνία 11](#_Toc117083001)

# Σύνοψη Πρόσκλησης

Ο ΔΗΜΟΣ ΣΕΡΡΩΝ στο πλαίσιο του Επιχειρησιακού Προγράμματος της Περιφέρειας Κεντρικής Μακεδονίας, ως Δικαιούχος της Πράξης: «Ανάπτυξη δεξιοτήτων (στοχευμένες δράσεις κατάρτισης, πιστοποίησης και συμβουλευτικής) ανέργων επιστημόνων στην περιοχή παρέμβασης της ΣΒΑΑ Σερρών» με Κωδικό ΟΠΣ 5069080, η οποία συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο), και από εθνικούς πόρους μέσω του Π.Δ.Ε. και έχοντας υπόψη:

• την με αρ. πρωτ. 137675/ΕΥΘΥ1016/19-12-2018 (ΦΕΚ 5968/Β/31-12-2018) Υ.Α. με θέμα ‘Αντικατάσταση της υπ’ αριθμ. 110427/ΕΥΘΥ1020/20-10-2016 (ΦΕΚ 3521/Β/01-11-2016) ΚΥΑ με τίτλο «Τροποποίηση και αντικατάσταση της υπ’ αριθμ. 81986/ΕΥΘΥ712 / 31.07.2015 (ΦΕΚ 1822/24-8-2015) Υπουργικής Απόφασης «Εθνικοί κανόνες επιλεξιμότητας για τα προγράμματα ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων»’

• τον Ν. 2472/1997 (ΦΕΚ 50/Α/10.04.1997) «Προστασία του ατόμου από την επεξεργασία δεδομένων προσωπικού χαρακτήρα», όπως ισχύει,

• τον Γενικό Κανονισμό Προστασίας Δεδομένων Προσωπικού Χαρακτήρα της Ευρωπαϊκής Ένωσης, ΕΕ 679/2016,

• τη με αρ. πρωτ. 4490/24-08-2020 απόφαση ένταξης της πράξης «Ανάπτυξη δεξιοτήτων (στοχευμένες δράσεις κατάρτισης, πιστοποίησης και συμβουλευτικής) ανέργων επιστημόνων στην περιοχή παρέμβασης της ΣΒΑΑ Σερρών» με Κωδικό ΟΠΣ 5069080 στο Επιχειρησιακό Πρόγραμμα «Κεντρική Μακεδονία 2014 – 2020»

• Το με ΑΠ 79732/27-7-2020 (ΑΔΑ:6ΨΠΨ46ΜΤΛΡ-ΘΞΔ) έγγραφο της Ειδικής Υπηρεσίας Συντονισμού και Παρακολούθησης Δράσεων ΕΚΤ με θέμα «Πλαίσιο ποιοτικών προδιαγραφών για τον σχεδιασμό και την υλοποίηση συγχρηματοδοτούμενων από το Ευρωπαϊκό Κοινωνικό Ταμείο (ΕΚΤ) προγραμμάτων Συνεχιζόμενης Επαγγελματικής Κατάρτισης (ΣΕΚ)» όσον αφορά στους ειδικούς όρους σχεδιασμού και υλοποίησης της εξ Αποστάσεως Ηλεκτρονικής Κατάρτισης (“Τηλεκατάρτισης”) και Μικτής Κατάρτισης/Μάθησης (“BlendedLearning”),

• Τις με ΑΠ 102768/1-10-2020 «Διευκρινιστικές ερμηνευτικές οδηγίες εφαρμογής της εγκυκλίου με αρ. πρωτ. 79732/27.7.2020 “Πλαίσιο ποιοτικών προδιαγραφών για τον σχεδιασμό και την υλοποίηση συγχρηματοδοτούμενων από το Ευρωπαϊκό Κοινωνικό Ταμείο (ΕΚΤ) προγραμμάτων Συνεχιζόμενης Επαγγελματικής Κατάρτισης (ΣΕΚ) (ΑΔΑ: 6ΨΠΨ46ΜΤΛΡ-ΘΞΔ)”» της Ειδικής Υπηρεσίας Συντονισμού και Παρακολούθησης Δράσεων ΕΚΤ

•Την με αριθ. πρωτ. 33306/917/30-9-2022 απόφαση Δημάρχου «ΣΥΣΤΑΣΗ ΕΠΙΤΡΟΠΗΣ ΔΗΜΟΥ ΩΣ ΠΡΟΣ ΤΗ ΔΙΑΔΙΚΑΣΙΑ ΕΠΙΛΟΓΗΣ ΩΦΕΛΟΥΜΕΝΩΝ ΣΤΟ ΠΛΑΙΣΙΟ ΤΗΣ ΕΝΤΑΓΜΕΝΗΣ ΠΡΑΞΗΣ«ΑΝΑΠΤΥΞΗ ΔΕΞΙΟΤΗΤΩΝ (ΣΤΟΧΕΥΜΕΝΕΣ ΔΡΑΣΕΙΣ ΚΑΤΑΡΤΙΣΗΣ, ΠΙΣΤΟΠΟΙΗΣΗΣ ΚΑΙ ΣΥΜΒΟΥΛΕΥΤΙΚΗΣ) ΑΝΕΡΓΩΝ ΕΠΙΣΤΗΜΟΝΩΝ ΣΤΗΝ ΠΕΡΙΟΧΗ ΠΑΡΕΜΒΑΣΗΣ ΤΗΣ ΣΒΑΑ ΣΕΡΡΩΝ» (Κωδ. ΟΠΣ 5069080)

**ΚΑΛΕΙ**

τους άνεργους επιστήμονες, κατοίκους του Δήμου Σερρών, που επιθυμούν να συμμετάσχουν στο Έργο «ΣΥΜΒΟΥΛΕΥΤΙΚΗΣ – ΚΑΤΑΡΤΙΣΗΣ – ΠΙΣΤΟΠΟΙΗΣΗΣ» στο πλαίσιο της Πράξης «Ανάπτυξη δεξιοτήτων (στοχευμένες δράσεις κατάρτισης, πιστοποίησης και συμβουλευτικής) ανέργων επιστημόνων στην περιοχή παρέμβασης της ΣΒΑΑ Σερρών», να καταθέσουν αίτηση συμμετοχής και δικαιολογητικά **από 1/11/2022 έως 21/11/2022**, στο Κέντρο Κοινότητας του Δήμου Σερρών.

# Συνοπτική Περιγραφή Δράσης

Το αντικείμενο του έργου αφορά στην παροχή υπηρεσιών Συμβουλευτικής, Κατάρτισης και Πιστοποίησης επαγγελματικών προσόντων σε 100 ωφελούμενους – άνεργους επιστήμονες, κατοίκων του Δήμου Σερρών.

Βασικός Στόχος της πράξης είναι η ενθάρρυνση της αυτοαπασχόλησης και της επιχειρηματικότητας σε σύγχρονους τομείς που αποτελούν πρόσφορο πεδίο οικονομικής και επαγγελματικής ανάπτυξης. Η πράξη αποσκοπεί στην απόκτηση νέων γνώσεων και εξειδικευμένων δεξιοτήτων των ωφελουμένων της δράσης, καθώς αυτές αποτελούν καθοριστικούς παράγοντες για την ένταξη τους στην αγορά εργασίας. Λαμβάνοντας υπόψη τις διαρκώς μεταβαλλόμενες οικονομικές και τεχνολογικές συνθήκες, όπως επίσης και τις δυσμενείς εξελίξεις στη χώρα εξαιτίας της οικονομικής κρίσης, είναι επιτακτική η ανάγκη δράσεων που έχουν ως στόχο την απασχολησιμότητα και την επιχειρηματικότητα.

Απευθύνεται σε **100** ωφελούμενους που θα προέρχονται από τον Δήμο Σερρών της Περιφέρειας Κεντρικής Μακεδονίας, οι οποίοι είναι άνεργοι επιστήμονες και ενδιαφέρονται να αποκτήσουν νέες δεξιότητες ή να αναβαθμίσουν τις ήδη υπάρχουσες.

Το έργο περιλαμβάνει την υλοποίηση των ακόλουθων ενεργειών:

|  |  |  |
| --- | --- | --- |
| **Α/Α** | **ΕΝΕΡΓΕΙΑ** | **ΠΕΡΙΕΧΟΜΕΝΟ** |
| **1** | **Συμβουλευτική** | Υποδοχή Ωφελουμένων και Διάγνωση Εκπαιδευτικών Αναγκών:  1 ατομική συνεδρία για σύνολο 100 ωφελουμένων |
| Επαγγελματική Συμβουλευτική και Συμβουλευτική Επιχειρηματικότητας Ωφελουμένων:  1 ατομική συνεδρία για σύνολο 100 ωφελουμένων &  1 ομαδική συνεδρία ανά ομάδες των 4 ωφελουμένων (25 ομάδες) |
| **2** | **Επαγγελματική κατάρτιση** | Αντικείμενο προγράμματος: Προστασία προσωπικών δεδομένων  Διάρκεια: 100 ώρες (90 ώρες θεωρίας και 10 ώρες case studies)  Συμμετέχοντες: 25 ωφελούμενοι |
| Αντικείμενο προγράμματος: Σύγχρονες ψηφιακές εφαρμογές  Διάρκεια: 100 ώρες (90 ώρες θεωρίας και 10 ώρες case studies)  Συμμετέχοντες: 25 ωφελούμενοι |
| Αντικείμενο προγράμματος: Τεχνικός προγραμματισμός έξυπνων κτιρίων  Διάρκεια: 100 ώρες (90 ώρες θεωρίας και 10 ώρες case studies)  Συμμετέχοντες: 25 ωφελούμενοι |
| Αντικείμενο προγράμματος: Χρήση τεχνικών και εργαλείων προώθησης μέσα από τη χρήση μέσων κοινωνικής δικτύωσης  Διάρκεια: 100 ώρες (90 ώρες θεωρίας και 10 ώρες case studies)  Συμμετέχοντες: 25 ωφελούμενοι |
| **3** | **Πιστοποίηση γνώσεων καιδεξιοτήτων** | 4 σχήματα πιστοποίησης συναφή με τα αντικείμενα των 4 προγραμμάτων κατάρτισης  Σύνολο συμμετεχόντων στη διαδικασία πιστοποίησης: 100 ωφελούμενοι (κύρια & επαναληπτική εξέταση) |

Η συμμετοχή των ωφελουμένων στο σύνολο των τριών παραπάνω ενεργειών είναι υποχρεωτική.

**Το σύνολο των ενεργειών της παρούσας, θα υλοποιηθούν σύμφωνα με τα εν ισχύ για έκαστη κατηγορία ενέργειας, μέτρα υγειονομικής ασφάλειας και προστασίας από την Covid-19, κατά τον χρόνο υλοποίησης.**

**Το θεματικό αντικείμενο κατάρτισης στο οποίο θα ενταχθεί ο κάθε ωφελούμενος θα προκύψει κατά την 1η συνεδρία συμβουλευτικής.**

**ΕΝΕΡΓΕΙΑ 1. ΣΥΜΒΟΥΛΕΥΤΙΚΗ**

Οι υπηρεσίες συμβουλευτικής αποτελούν την βασική δραστηριότητα υποστήριξης των ωφελουμένων για την ενίσχυση των δυνατοτήτων τους στο εργασιακό περιβάλλον.

Στο πλαίσιο της παρούσας προβλέπεται η υλοποίηση 200 συνολικά ατομικών συνεδριών, που αντιστοιχούν σε 2 ανά ωφελούμενο για σύνολο 100 ωφελουμένων καθώς και 25 ομαδικών συνεδριών που αντιστοιχούν σε 1 ανά ομάδα 4 ωφελουμένων.

Είδος συνεδρίας: Ατομική & Ομαδική

Διάρκεια συνεδρίας: 45 λεπτά ανά συνεδρία

Περιεχόμενο συνεδριών: (1) Υποδοχή Ωφελουμένων και Διάγνωση Εκπαιδευτικών Αναγκών &

(2)Επαγγελματική Συμβουλευτική και Συμβουλευτική Επιχειρηματικότητας Ωφελουμένων

Συμμετέχοντες: 100 ωφελούμενοι

**ΕΝΕΡΓΕΙΑ 2. ΕΠΑΓΓΕΛΜΑΤΙΚΗ ΚΑΤΑΡΤΙΣΗ**

Αντικείμενο των προγραμμάτων κατάρτισης θα είναι η ενίσχυση και ο εμπλουτισμός των γνώσεων και δεξιοτήτων των ωφελουμένων / συμμετεχόντων σε καίριους τομείς της ψηφιακής εποχής.

Είδος κατάρτισης: θεωρητική κατάρτιση και case studies

Αριθμός ωφελούμενων: 100 (4 τμήματα των 25 συμμετεχόντων)

Διάρθρωση προγραμμάτων: 90 ώρες θεωρίας & 10 ώρες case studies

Η ενέργεια αφορά στην υλοποίηση 4 προγραμμάτων κατάρτισης ως ακολούθως:

* Προστασία προσωπικών δεδομένων
* Σύγχρονες ψηφιακές εφαρμογές
* Τεχνικός προγραμματισμός έξυπνων κτιρίων
* Χρήση τεχνικών και εργαλείων προώθησης μέσα από τη χρήση μέσων κοινωνικής δικτύωσης

**Γνωστικό Αντικείμενο «Προστασία προσωπικών δεδομένων»**

Η παρακολούθηση του προγράμματος κατάρτισης αποσκοπεί στην απόκτηση των απαιτούμενων γνώσεων, δεξιοτήτων και συμπεριφορών για τον Υπεύθυνο Προστασίας Δεδομένων-DPO.

Η διάρθρωση του προγράμματος κατάρτισης σε θεματικές ενότητες είναι η ακόλουθη:

| **ΘΕΜΑΤΙΚΕσ ενοτητεσ** |
| --- |
| ΕΘΝΙΚΟ ΚΑΙ ΕΥΡΩΠΑΪΚΟ ΝΟΜΙΚΟ ΠΛΑΙΣΙΟ |
| ΥΠΕΥΘΥΝΟΣ ΕΠΕΞΕΡΓΑΣΙΑΣ ΚΑΙ ΕΚΤΕΛΩΝ ΤΗΝ ΕΠΕΞΕΡΓΑΣΙΑ |
| ΑΣΦΑΛΕΙΑ ΠΛΗΡΟΦΟΡΙΩΝ – ΔΙΕΘΝΗ ΠΡΟΤΥΠΑ |
| ΥΓΙΕΙΝΗ ΚΑΙ ΑΣΦΑΛΕΙΑ ΣΤΗΝ ΕΡΓΑΣΙΑ |
| ΒΑΣΙΚΕΣ ΑΡΧΕΣ ΕΡΓΑΤΙΚΟΥ ΔΙΚΑΙΟΥ - ΜΕΤΡΑ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ |
| ΠΡΟΕΤΟΙΜΑΣΙΑ ΤΟΥ ΕΚΠΑΙΔΕΥΟΜΕΝΟΥ ΓΙΑ ΤΗΝ ΑΓΟΡΑ ΕΡΓΑΣΙΑΣ |
| ΒΑΣΙΚΕΣ ΕΦΑΡΜΟΓΕΣ ΧΡΗΣΗΣ Η/Υ |

**Γνωστικό Αντικείμενο «Σύγχρονες ψηφιακές εφαρμογές»**

Η παρακολούθηση του προγράμματος κατάρτισης αποσκοπεί στην απόκτηση των βασικών αρχών και εννοιών των βασικών δεξιοτήτων πληροφορικής καθώς και της προστασίας από ψηφιακές απάτες.

Η διάρθρωση του προγράμματος κατάρτισης σε θεματικές ενότητες είναι η ακόλουθη:

| **ΘΕΜΑΤΙΚΕσ ενοτητεσ** |
| --- |
| ΒΑΣΙΚΕΣ ΕΦΑΡΜΟΓΕΣ ΧΡΗΣΗΣ Η/Υ |
| ΕΠΕΞΕΡΓΑΣΙΑ ΚΕΙΜΕΝΟΥ |
| ΥΠΟΛΟΓΙΣΤΙΚΑ ΦΥΛΛΑ |
| ΠΑΡΟΥΣΙΑΣΕΙΣ |
| ΔΙΑΔΙΚΤΥΟ ΚΑΙ ΕΠΙΚΟΙΝΩΝΙΑ |
| ΑΣΦΑΛΕΙΑ ΕΦΑΡΜΟΓΩΝ ΔΙΑΔΙΚΤΥΟΥ |
| ΠΡΟΣΩΠΙΚΑ ΔΕΔΟΜΕΝΑ |
| ΗΘΙΚΑ ΚΑΙ ΝΟΜΙΚΑ |
| ΥΓΙΕΙΝΗ ΚΑΙ ΑΣΦΑΛΕΙΑ ΣΤΗΝ ΕΡΓΑΣΙΑ |
| ΒΑΣΙΚΕΣ ΑΡΧΕΣ ΕΡΓΑΤΙΚΟΥ ΔΙΚΑΙΟΥ - ΜΕΤΡΑ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ |
| ΠΡΟΕΤΟΙΜΑΣΙΑ ΤΟΥ ΕΚΠΑΙΔΕΥΟΜΕΝΟΥ ΓΙΑ ΤΗΝ ΑΓΟΡΑ ΕΡΓΑΣΙΑΣ |

**Γνωστικό Αντικείμενο «Τεχνικός προγραμματισμός έξυπνων κτιρίων»**

Η παρακολούθηση του προγράμματος κατάρτισης αποσκοπεί στην απόκτηση των βασικών γνώσεων για τον Τεχνικό Προγραμματισμού έξυπνων κτιρίων.

Η διάρθρωση του προγράμματος κατάρτισης σε θεματικές ενότητες είναι η ακόλουθη:

| **ΘΕΜΑΤΙΚΕσ ενοτητεσ** |
| --- |
| ΕΞΥΠΝΟΣ ΠΡΟΓΡΑΜΜΑΤΙΣΜΟΣ ΚΑΙ ΔΙΑΧΕΙΡΙΣΗ ΚΤΙΡΙΩΝ, ΜΕΣΩ ΕΦΑΡΜΟΓΩΝ ΔΙΚΤΥΩΝ |
| ΕΞΥΠΝΗ ΔΙΑΧΕΙΡΙΣΗ ΕΡΓΩΝ ΚΑΙ ΚΑΤΑΣΚΕΥΩΝ - ΒΙΜ |
| ΥΓΙΕΙΝΗ ΚΑΙ ΑΣΦΑΛΕΙΑ ΣΤΗΝ ΕΡΓΑΣΙΑ |
| ΒΑΣΙΚΕΣ ΑΡΧΕΣ ΕΡΓΑΤΙΚΟΥ ΔΙΚΑΙΟΥ - ΜΕΤΡΑ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ |
| ΠΡΟΕΤΟΙΜΑΣΙΑ ΤΟΥ ΕΚΠΑΙΔΕΥΟΜΕΝΟΥ ΓΙΑ ΤΗΝ ΑΓΟΡΑ ΕΡΓΑΣΙΑΣ |
| ΒΑΣΙΚΕΣ ΕΦΑΡΜΟΓΕΣ ΧΡΗΣΗΣ Η/Υ |

**Γνωστικό Αντικείμενο «Χρήση τεχνικών και εργαλείων προώθησης μέσα από τη χρήση μέσων κοινωνικής δικτύωσης»**

Η παρακολούθηση του προγράμματος κατάρτισης αποσκοπεί στην απόκτηση των βασικών γνώσεων για την χρήση τεχνικών και εργαλείων προώθησης μέσα από τη χρήση Μέσων Κοινωνικής Δικτύωσης (Social Media Marketing)

Η διάρθρωση του προγράμματος κατάρτισης σε θεματικές ενότητες είναι η ακόλουθη:

| **ΘΕΜΑΤΙΚΕσ ενοτητεσ** |
| --- |
| ΕΙΣΑΓΩΓΗΣΤΟ SOCIAL MEDIA MARKETING (SMM) |
| ΤΑ ΒΑΣΙΚΑ ΒΗΜΑΤΑ ΔΗΜΙΟΥΡΓΙΑΣ ΕΠΙΤΥΧΗΜΕΝΗΣ ΣΤΡΑΤΗΓΙΚΗΣ SMM |
| ΤΑ ΚΑΤΑΛΛΗΛΑ SOCIAL MEDIA ΓΙΑ ΤΗΝ ΕΠΙΧΕΙΡΗΣΗ ΣΟΥ |
| Η ΠΡΟΩΘΗΣΗ / ΔΙΑΦΗΜΙΣΗ ΣΤΑ SOCIAL MEDIA |
| ΤΟ CONTENT MARKETING & Η ΣΗΜΑΣΙΑ ΤΟΥ ΠΕΡΙΕΧΟΜΕΝΟΥ |
| ΤΑ ΜΕΘΟΔΙΚΑ ΒΗΜΑΤΑ ΓΙΑ ΤΗΝ ΑΥΞΗΣΗ ΤΩΝ FOLLOWERS ΣΤΑ SOCIAL MEDIA |
| MOBILE SOCIAL MEDIA MARKETING |
| ΥΓΙΕΙΝΗ ΚΑΙ ΑΣΦΑΛΕΙΑ ΣΤΗΝ ΕΡΓΑΣΙΑ |
| ΒΑΣΙΚΕΣ ΑΡΧΕΣ ΕΡΓΑΤΙΚΟΥ ΔΙΚΑΙΟΥ - ΜΕΤΡΑ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ |
| ΠΡΟΕΤΟΙΜΑΣΙΑ ΤΟΥ ΕΚΠΑΙΔΕΥΟΜΕΝΟΥ ΓΙΑ ΤΗΝ ΑΓΟΡΑ ΕΡΓΑΣΙΑΣ |
| ΒΑΣΙΚΕΣ ΕΦΑΡΜΟΓΕΣ ΧΡΗΣΗΣ Η/Υ |

**Όροι Υλοποίησης**

* Η ημερήσια διάρκεια της κατάρτισης δεν μπορεί να υπερβαίνει τις έξι (6) ώρες.
* Δεν επιτρέπεται κατάρτιση τις Κυριακές καθώς και τις επίσημες αργίες.
* Οι εξετάσεις πιστοποίησης (εξέταση και επανεξέταση) θα πραγματοποιούνται το αργότερο εντός τριάντα (30) ημερολογιακών ημερών από την ημερομηνία ολοκλήρωσης της εκπαιδευτικής διαδικασίας.
* Σε περίπτωση αδυναμίας συμμετοχής των ωφελουμένων στην πρώτη εξέταση πιστοποίησης γνώσεων και δεξιοτήτων, ο ωφελούμενος δύναται να συμμετάσχει στη δεύτερη προγραμματισμένη εξέταση (επανεξέταση). Σε εξαιρετικές περιπτώσεις, κατά τις οποίες ο ωφελούμενος, κατόπιν αιτιολόγησης, αδυνατεί να συμμετάσχει στις εξετάσεις και στις επανεξετάσεις πιστοποίησης γνώσεων και δεξιοτήτων, δύναται να εξεταστεί σε διαφορετική ημερομηνία, υπό την προϋπόθεση ότι ο φορέας πιστοποίησης δύναται να διενεργήσει εξετάσεις σε ημερομηνίες άλλες από τις προγραμματισμένες, εντός του ορίου που ορίζει η παρούσα.
* Κάθε καταρτιζόμενος έχει δυνατότητα απουσίας μέχρι ποσοστού 10% των συνολικών ωρών κατάρτισης. Ειδικά για τα προγράμματα κατάρτισης στα οποία συμμετέχουν καταρτιζόμενοι οι οποίοι είναι άτομα με αναπηρίες, το ποσοστό επιτρεπτών απουσιών αυξάνεται στο 20% μετά από αιτιολογία και σε συνεννόηση με τον καταρτιζόμενο. Το ίδιο ποσοστό 20% ισχύει για τους καταρτιζόμενους, οι οποίοι κατά τη διάρκεια της υλοποίησης του προγράμματος έχουν αποδεδειγμένη νοσηλεία σε δημόσιο νοσοκομείο, όπως επίσης για τις εγκυμονούσες γυναίκες και τις γυναίκες που διανύουν περίοδο λοχείας. Στις περιπτώσεις αυτές ο Ανάδοχος θα πρέπει να μεσολαβήσει και να βοηθήσει τον καταρτιζόμενο να καλύψει τη διδακτική ύλη, για να μπορέσει να παρακολουθήσει απρόσκοπτα τη συνέχεια του προγράμματος. Καταρτιζόμενοι που έχουν υπερβεί το ως άνω όριο απουσιών δεν έχουν δικαίωμα συμμετοχής στις εξετάσεις πιστοποίησης, δεν δικαιούνται εκπαιδευτικό επίδομα και δεν τους χορηγείται βεβαίωση παρακολούθησης.

**ΕΝΕΡΓΕΙΑ 3. ΠΙΣΤΟΠΟΙΗΣΗ ΓΝΩΣΕΩΝ ΚΑΙ ΔΕΞΙΟΤΗΤΩΝ**

Μετά και την ολοκλήρωση των προγραμμάτων κατάρτισης θα πραγματοποιηθεί η πιστοποίηση των ωφελούμενων ανά ειδικότητα.

Στόχος της ενέργειας είναι να συνδεθεί η πιστοποίηση προσόντων με την απόδειξη ικανότητας της επαγγελματικής επάρκειας καθώς επίσης και με την αναγνώριση της εργασιακής – επαγγελματικήςεμπειρίας των ωφελούμενων του Προγράμματος.

Την Πιστοποίηση θα διενεργήσουν Φορείς Πιστοποίησης Προσώπων (Φ.Π.Π), οι οποίοι είτε είναιδιαπιστευμένοι σύμφωνα με το Πρότυπο ISO/IEC 17024 είτε είναι πιστοποιημένοι από τον ΕΟΠΠΕΠ ναχορηγούν πιστοποιητικά συναφή με τα γνωστικά αντικείμενα των προγραμμάτων κατάρτισης της Ενέργειας2.

# Αξία Εκπαιδευτικού Επιδόματος

Οι συμμετέχοντες στις ενέργειες κατάρτισης και πιστοποίησης λαμβάνουν εκπαιδευτικό επίδομα ύψους πέντε ευρώ (5,00 €) μικτά ανά ώρα κατάρτισης (μείον τις νόμιμες κρατήσεις) με την προϋπόθεση ότι έχουν ολοκληρώσει την κατάρτιση και έχουν συμμετάσχει στις προβλεπόμενες συνεδρίες συμβουλευτικής καθώς και στην διαδικασία της πιστοποίησης. Σε περίπτωση πραγματοποίησης απουσιών και μέχρι του ανωτάτου επιτρεπτού ορίου (απουσίες μέχρι 10% των συνολικών ωρών ή 20% για τις εξαιρετικές περιπτώσεις), η αμοιβή των καταρτιζομένων μειώνεται κατά το ποσό που αντιστοιχεί στις μη πραγματοποιηθείσες ώρες κατάρτισης.

# Δικαίωμα Συμμετοχής

Δικαίωμα συμμετοχής έχουν **άνεργοι επιστήμονες, κάτοικοι του Δήμου Σερρών**, οι οποίοι πρέπει να πληρούν αθροιστικά τις κάτωθι προϋποθέσεις:

* Είναι μόνιμοι κάτοικοι της περιοχής παρέμβασης της Στρατηγικής Βιώσιμης Αστικής Ανάπτυξης (ΣΒΑΑ) Σερρών, δηλαδή του Δήμου Σερρών
* Είναι εγγεγραμμένοι στο Μητρώο Ανέργων της Δ.ΥΠ.Α. (πρώην ΟΑΕΔ), ανεξαρτήτως αν λαμβάνουν επίδομα ανεργίας ή όχι.
* Είναι τουλάχιστον απόφοιτοι πανεπιστημιακής εκπαίδευσης (ΑΕΙ, ΤΕΙ). Επισημαίνεται ότι στην περίπτωση που ο τίτλος σπουδών αποκτήθηκε στην αλλοδαπή, απαιτείται επίσημη μετάφραση και πράξη αναγνώρισης.

Κάθε ενδιαφερόμενος άνεργος, έχει δικαίωμα να υποβάλει μια αίτηση συμμετοχής και να παρακολουθήσει ένα μόνο πρόγραμμα κατάρτισης.

Οι άνεργοι που θα εγγραφούν στο Μητρώο Ωφελουμένων της παρούσης, θα πρέπει να είναι εγγεγραμμένοι στο Μητρώο ανέργων της Δ.ΥΠ.Α. (πρώην ΟΑΕΔ) κατά τη φάση υποβολής της αίτησης και κατά τη φάση έναρξης του τμήματος.

# Διαδικασία Υποβολής Αίτησης Συμμετοχής

Κάθε ενδιαφερόμενος για να εγγραφεί στο Μητρώο Ωφελουμένων και να συμμετέχει στην παρούσα δράση πρέπει:

Ι. Να καταθέσει τα παρακάτω δικαιολογητικά στο:

Κέντρο Κοινότητας του Δήμου Σερρών

Ημέρες: Δεύτερα έως Παρασκευή & Ώρες: 09:00-13:00

Διεύθυνση: Μεραρχίας 36, Διοικητήριο, (γραφείο 117, αρμόδιο πρόσωπο: κα Μιχαλάκη Χρυσάνθη και γραφείο 125, αρμόδιο πρόσωπο: κα Αγαθανάση Βαία)

Τηλ. επικοινωνίας: 2321350028 & 2321350549

**Οι αιτήσεις πρέπει να κατατεθούν από 1/11/2022 έως και τις 21/11/2022.**

**ΙΙ**. Τα δικαιολογητικά που πρέπει να προσκομίσουν οι ενδιαφερόμενοι, **με την παρακάτω σειρά,** είναι:

1. Αίτηση Συμμετοχής
2. Αντίγραφο Αστυνομικής Ταυτότητας ή Διαβατηρίου
3. Βεβαίωση μόνιμης κατοικίας ή πρόσφατος Λογαριασμός ΔΕΚΟ ή κινητής τηλεφωνίας
4. Αντίγραφο Τίτλου Σπουδών
5. Βεβαίωση Χρόνου Ανεργίας
6. Αποδεικτικό ανανέωσης κάρτα ανεργίας
7. Βεβαίωση Εξατομικευμένης Παρέμβασης
8. Φωτοτυπία Εκκαθαριστικού Σημειώματος Ε1 για το φορολογικό έτος 2021
9. Απόφαση Κ.Ε.Π.Α. ίδιου (εάν υπάρχει)
10. Εγγραφή σε επαγγελματικό μητρώο (Δικηγορικός Σύλλογος, ΤΕΕ, ΟΕΕ, κλπ.)(εφόσον υπάρχει)
11. Εργασιακή Εμπειρία σχετική με το αντικείμενο κατάρτισης (εφόσον υπάρχει)
12. Υπεύθυνη Δήλωση στην οποία θα δηλώνει ότι: Δεν είμαι μαθητής/τρια, σπουδαστής/τρια ή φοιτητής/τρια, και τα στοιχεία και τα προσκομιζόμενα έγγραφα είναι αληθή
13. IBAN Τραπεζικού λογαριασμού (πρώτος δικαιούχος)

# Κριτήρια Επιλογής ωφελουμένων

Η επιλογή των εργαζομένων και η εγγραφή τους στο Μητρώο Ωφελουμένων θα γίνει με μοριοδότηση, βάσει των ακόλουθων κριτηρίων :

|  |  |
| --- | --- |
| **Κριτήρια** | **Συντελεστής βαρύτητας ανά κριτήριο** |
| **Κ1: Εκπαιδευτικό επίπεδο** | 0,30 |
| **Κ2:** **Εργασιακή Εμπειρία σχετική με το αντικείμενο κατάρτισης** | 0,15 |
| **Κ3: Εγγραφή σε επαγγελματικό Μητρώο (Δικηγορικός Σύλλογος, ΤΕΕ, ΟΕΕ, κλπ.)** | 0,15 |
| **Κ4: Ετήσιο εισόδημα (ατομικό ή οικογενειακό)** | 0,30 |
| **Κ5: ΕΚΟ (Ευπαθή Κοινωνικά Ομάδα)** | 0,10 |

|  |  |  |  |
| --- | --- | --- | --- |
| **Κριτήριο Επιλογής** | **Ανάλυση Κριτηρίου Επιλογής** | **Μοριοδότηση Κριτηρίου Επιλογής** | **Συντελεστής βαρύτητας** |
| **Κ1:**  Εκπαιδευτικό επίπεδο | ΠΤΥΧΙΟ ΑΕΙ/ΤΕΙ | 20 μόρια | 0,30 |
| ΜΕΤΑΠΤΥΧΙΑΚΟ | 10 μόρια |
| ΔΙΔΑΚΤΟΡΙΚΟ | 0 μόρια |
| **Κ2:**  Εργασιακή Εμπειρία σχετική με το αντικείμενο κατάρτισης | ΠΤΥΧΙΟΥΧΟΙ ΔΙΚΗΓΟΡΟΙ, ΜΗΧΑΝΙΚΟΙ, ΟΙΚΟΝΟΜΟΛΟΓΟΙ ΜΕ ΕΡΓΑΣΙΑΚΗ ΕΜΠΕΙΡΙΑ ΣΤΟ ΑΝΤΙΚΕΙΜΕΝΟ ΚΑΤΑΡΤΙΣΗΣ | 15 μόρια | 0,15 |
| **Κ3:**  Εγγραφή σε επαγγελματικό Μητρώο (Δικηγορικός Σύλλογος, ΤΕΕ, ΟΕΕ, κλπ.) |  | 15 μόρια | 0,15 |
| **Κ4**  Ατομικό/Οικογενειακό  Εισόδημα  **Φορολογικού Έτους**  **2021** | α) Ατομικό 0-3.500,00 ευρώ  β) Οικογενειακό 0-7.000,00 ευρώ | 30μόρια | 0,30 |
| α) Ατομικό 3.501,00-5.000,00  β) Οικογενειακό 7.001,00-10.000,00 ευρώ | 20μόρια |
| α) Ατομικό 5.001,00–8.000,00 ευρώ  β) Οικογενειακό 10.001,00-16.000,00 ευρώ | 15μόρια |
| α) Ατομικό 8.001,00 ευρώ -12.000,00 ευρώ  β) Οικογενειακό 16.001,00 ευρώ- 26.000,00 ευρώ | 10μόρια |
| α) Ατομικό από 12.001,00 ευρώ και άνω  β) Οικογενειακό από 26.001,00 ευρώ και άνω | 0μόρια |
| **Κ5:**  ΕΚΟ (Ευπαθή Κοινωνικά Ομάδα) |  | 10 μόρια | 0,10 |
| **ΤΕΛΙΚΟΣ ΒΑΘΜΟΣ** | **(K1x0,30) + (K2x0,15) + (K3x0,15) + (K4x0,30) + (Κ5x0,10)** | | |

**Σε περίπτωση ισοβαθμιών κατά τη μοριοδότηση, θα ληφθεί υπόψη η προτεραιότητα στον χρόνο υποβολής της αίτησης.**

# Διαδικασία Επιλογής ωφελουμένων

**Μεθοδολογία Επιλογής**

Διαδικασία

* + - 1. Παραλαμβάνονται και ελέγχονται ως προς την ορθότητα και την πληρότητά τους, από στελέχη,οριζόμενα από τον Δικαιούχο, οι Αιτήσεις των υποψηφίων ωφελούμενων. Οι Αιτήσεις και τα δικαιολογητικά θα παραλαμβάνονται και μέσω αλληλογραφίας, σε περίπτωση αδυναμίας ιδιόχειρης υποβολής.
      2. Γίνεται από την Επιτροπή Επιλογής των Ωφελούμενων, σε διάστημα δέκα (10) ημερών από την καταληκτική ημερομηνία υποβολής αιτήσεων των ωφελουμένων, διεξοδικός έλεγχος των αιτήσεων και δικαιολογητικών και συντάσσεται σχετικό Πρακτικό έγκυρων και μη αιτήσεων.
      3. Εγκρίνεται, με απόφαση του Δ.Σ., το ανωτέρω Πρακτικό και δημοσιεύονται οι πίνακες των έγκυρων και μη αιτήσεων.
      4. Υποβάλλονται τυχόν ενστάσεις εντός προθεσμίας πέντε (5) ημερών οι εξετάζονται σε διάστημα πέντε(5) ημερών από την Επιτροπή Επιλογής Ωφελούμενων.
      5. Συντάσσεται και υπογράφεται, από τα μέλη της Επιτροπής Επιλογής, το Πρακτικό του αποτελέσματος επιλογής ωφελούμενων, το οποίο υποβάλλεται προς έγκριση στο Δ.Σ.
      6. Το Δ.Σ. προβαίνει στη σχετική έγκριση των πινάκων των υποψηφίων και εν συνεχεία εγκρίνεται το ανωτέρω Πρακτικό και δημοσιεύονται οι προσωρινοί πίνακες των επιτυχόντων ωφελούμενων.
      7. Υποβάλλονται τυχόν ενστάσεις εντός προθεσμίας πέντε (5) ημερών οι οποίες εξετάζονται σε διάστημαπέντε (5) ημερών από την Επιτροπή Επιλογής Ωφελούμενων.
      8. Το Δ.Σ προβαίνει στην έγκριση των οριστικών πινάκων των επιτυχόντων – επιλεγέντων και αναπληρωματικών και εν συνεχεία αναρτά και δημοσιοποιεί τους εν λόγω πίνακες.

# Προστασία Προσωπικών Δεδομένων

Ο Δικαιούχος, σύμφωνα με την ελληνική και Ευρωπαϊκή νομοθεσία και σε συμφωνία με το νέο κανονισμό του Ευρωπαϊκού Κοινοβουλίου 2016/679/ΕΕ για την προστασία Δεδομένων Προσωπικού Χαρακτήρα, διαθέτει σύστημα το οποίο εφαρμόζει τις αρχές ασφαλείας και διασφαλίζει τις γραμμές του ελέγχου για μια πλήρη αξιολόγηση της συμμόρφωσης των εσωτερικών διαδικασιών του οργανισμού, με ιδιαίτερη έμφαση στη σωστή διαχείριση των δεδομένων προσωπικού χαρακτήρα.

Επιπλέον, διευκρινίζονται σε όλες τις ακολουθούμενες διαδικασίες οι απαιτήσεις ασφαλείας και τους ελέγχους που πρέπει να γίνονται, έτσι ώστε τα δεδομένα να τηρούν τα επίπεδα ακρίβειας, επικαιροποίησης, συνέπειας, πληρότητας, αξιοπιστίας και ενημέρωσης που απαιτούνται από τους ισχύοντες κανονισμούς προστασίας προσωπικών δεδομένων, δίνοντας ιδιαίτερη προσοχή στην ποιότητα και την ασφάλεια των επεξεργασμένων δεδομένων, σύμφωνα με τα διεθνή πρότυπα.

# Πληροφορίες για την Πρόσκληση – Επικοινωνία

Το πλήρες κείμενο της παρούσας πρόσκλησης, η αίτηση συμμετοχής και η Υπεύθυνη δήλωση διατίθενται μέσω του Διαδικτύου στην ιστοσελίδα του Δικαιούχου της Πράξης [**www.serres.gr**](http://www.serres.gr)

Πληροφορίες για συμμετοχή δίνονται καθημερινά, τις ημέρες: από Δευτέρα έως Παρασκευή, τις ώρες: 09:00-13:00, από την Διεύθυνση Κοινωνικής Προστασίας Υγείας Παιδείας και Πολιτισμού του ΔΗΜΟΥ ΣΕΡΡΩΝ, στα τηλέφωνα 2321350028 & 2321350549 (αρμόδια πρόσωπα: κα Μιχαλάκη Χρυσάνθη & κα Αγαθανάση Βαία αντίστοιχα), το Κ.Δ.Β.Μ. Μ.Ε.Κ. Α.Ε. στο τηλέφωνο 2310527722 (αρμόδιο πρόσωπο: κα Μάτη Σοφία) και από το Κ.Δ.Β.Μ. ΣΤΑΘΗΣ ΠΑΝΤΑΖΗΣ Μ. Ε.Π.Ε. στο τηλέφωνο 2321085789 (αρμόδιο πρόσωπο: κα Κοταμπάση Ζαχαρούλα).